DA
C 441/4
Den Europæiske Unions Tidende
21.11.2022
Den anden part i appelsagen: Tjenesten for EU’s Optræden Udadtil Domstolen (Syvende Afdeling) har ved kendelse af 5. oktober 2022 afvist appellen, idet det var åbenbart, at den skulle afvises, og bestemt, at appellanterne bærer deres egne omkostninger.
Appel iværksat den 2. marts 2022 af FZ m.fl. til prøvelse af dom afsagt af Retten (Ottende Afdeling) den 15. december 2021 i sag T-618/20, FZ m.fl. mod Kommissionen (Sag C-172/22 P) (2022/C 441/07) Processprog: fransk Parter Appellanter: FZ m.fl. (ved avocat J.-N. Louis) Den anden part i appelsagen: Europa-Kommissionen Domstolen (Syvende Afdeling) har ved kendelse af 5. oktober 2022 afvist appellen, idet det var åbenbart, at denne skulle afvises, og bestemt, at appellanterne skal bære deres egne omkostninger.
Anmodning om præjudiciel afgørelse indgivet af Landgericht Frankfurt am Main (Tyskland) den 29. juli 2022 — AQ mod trendtours Touristik GmbH (Sag C-511/22) (2022/C 441/08) Processprog: tysk Den forelæggende ret Landgericht Frankfurt am Main
Parter i hovedsagen Sagsøger og appellant: AQ Sagsøgt og appelindstævnt: trendtours Touristik GmbH
Præjudicielle spørgsmål 1.
Skal artikel 12, stk.
2, første punktum, i Europa-Parlamentets og Rådets direktiv (EU) 2015/2302 (1) af 25. november 2015 om pakkerejser og sammensatte rejsearrangementer samt om ændring af forordning (EF) nr.
2006/2004 og Europa-Parlamentets og Rådets direktiv 2011/83/EU og om ophævelse af Rådets direktiv 90/314/EØF (herefter »pakkerejsedirektivet«) fortolkes således, at der heri foruden pakkerejsedirektivets artikel 12, stk.
1, fastsættes en yderligere opsigelsesret, hvis retlige følger kun finder anvendelse, hvis den rejsende påberåber sig den ved sin meddelelse af opsigelsen? 2.
Skal pakkerejsedirektivets artikel 12, stk.
2, fortolkes således, at en forpligtelse til at betale et opsigelsesgebyr ikke bortfalder, hvis den rejsende i sin meddelelse om opsigelse af aftalen om pakkerejsen ikke angiver nogen grund eller angiver en grund, der ikke har sammenhæng med en uundgåelig og ekstraordinær omstændighed?
(1)
EUT 2015, L 326, s. 1.